stanford-oval/wikipedia huggingface dataset:
שדה (אחסון נתונים)

שדה הוא יחידת הנתונים הקטנה ביותר במסד נתונים או בקובץ. במסד נתונים שדות מאורגנים בטבלאות לפי נושאים. וכלל הטבלאות מאורגנים במסד נתונים אחד.
דוגמאות לשדות (במסד הנתונים של מרשם התושבים):
מספר זהות
שם משפחה
מין
כל שדה מורכב ממאפיינים רבים שמגדירים אותו. כמו טיפוס השדה, גודלו, פורמט התצוגה שלו, האם הכרחי, האם נכלל באינדקס ועוד.
מאפיינים של שדה:
טיפוס : טיפוס השדה משקף את מאפייני הנתונים שבו.
מספר שלם – דוגמה: מספר זהות, מיקוד, מזהה הרשומה.
מספר בנקודה צפה. מספר שיכול לאחסן שברים. דוגמה: ציון במבחן.
מטבע – מספר עם סימן, שלו שתי ספרות מימין לנקודה העשרונית. דוגמה: יתרה בחשבון בנק.
שדה תאריכי, שתפקידו לאחסן חותמת זמן. הכוללת יום ושעה. דוגמה: תאריך לידה.
שדה אלפאנומרי, כלומר שדה שניתן לאחסן בו נתונים לפי כל קשת התווים הרלוונטית (128 תווים בקוד ASCII,‏ 256 תווים בקוד EBCDIC,‏ 1,112,064 תווים בקוד UTF-16). דוגמאות: שם משפחה. כתובת.
תזכיר, שדה אלפאנומרי באורך משתנה. נועד לאחסן מסמך. דוגמה: קורות חיים.
שדה בינארי, שגודלו ביט אחד, ולו שני ערכים אפשריים בלבד: 0 ו-1. נועד לאחסן ערכי אמת/שקר או כן/לא. דוגמה: האם קיימת אזרחות. האם עולה.
קוד, שלו מספר מוגבל של ערכים, בעלי משמעות מוגדרת. לשדה "מצב משפחתי" יהיו ארבעה ערכים: "ר" – רווק, "ג" – גרוש, "א" – אלמן, ו"פ" – פרוד.
שדה מחושב, שדה וירטואלי שאין לו ערך מאוחסן אלא מתבסס על מניפולציה מתמטית של שדות אחרים. למשל סכום דולרי שמתבסס על חישוב של שדה סכום בשח חלקי שער דולר את אותו יום.
שדה קובץ, שמיועד לאחסן בתוכו תוכן של קובץ או תמונה, דוגמה: תמונת האזרח.
אורך: לעיתים לשדה אורך קבוע ולעיתים אורך משתנה. למספר זהות בישראל, למשל, אורך קבוע של 9 ספרות. גם לשדה "שם משפחה" ניתן לתת אורך קבוע, השווה לאורך המרבי שאנו מייעדים לשם המשפחה (למשל: 14 תווים). לשדה המכיל קורות חיים של אדם עדיף לתת אורך משתנה, משום שמתקיימת שונוּת ניכרת באורכו בין בני אדם שונים.
פורמט: צורה של הצגת הנתונים. למשל בשדה התאריכים קיימות אפשרויות רבה לתצוגה. תאריך ארוך, תאריך קצר. בשיטה האירופית או בשיטה האמריקנית. צורת התווים המפרידים בין חלקי התאריך. כך הפורמט קובע את צורת הצגת התאריך האם למשל יהיה בפורמט dd-mm-yyyy ויוצג כ-30-08-2016 או שמא יהיה בפורמט mm/dd/yy ויוצג כ-12/30/16.
את מאפייניהם של השדות המרכיבים מאגר נתונים מסוים נהוג לתאר במילון נתונים. אוסף כל הגדרת השדות המתארים אובייקט מסוים קרויים טבלה, וכל מופע יחיד של כלל השדות קרוי רשומה. דוגמה: רשומת אדם בקובץ מרשם התושבים תכיל את השדות המתארים אדם זה: מספר זהות, שם משפחה, שם פרטי, מין, מצב משפחתי, תאריך לידה, דת, כתובת, עיר, תמונה וכו'. רשומה של פריט בקובץ ניהול מלאי תכיל את פרטיו של פריט זה: מספר קטלוגי, שם פריט, מיקום, יתרה במלאי וכו'.
בטבלה של מסד נתונים טבלאי, אוסף כל השדות המתארים אובייקט מסוים הוא שורה בטבלה, ואוסף כל השדות מסוג מסוים באותה טבלה (למשל אוסף כל מספרי הזהות) הוא טור בטבלה. אחד השדות (או צירוף של שדות אחדים) הוא מפתח ראשי של השורות בטבלה. ושדות שמשמשים לקשר עם שדות בטבלאות אחרות הם מפתחות משניים או מפתחות זרים.
במסך המשמש להזנה של נתונים למערכת מידע מוצגים השדות שאותם יש להזין, וכן שדות תוצאתיים (שדות שהתקבלו ממערכת המידע בתגובה לשאילתא). התנועה במסך בין השדות נעשית בדרך כלל עם המקש טאב או באמצעות העכבר.
ראו גם

מסדי נתונים - מונחים
| --- | --- |
בקרת זהויות :  GND: 4268379-8
שלומית מירון

שלומית מירון (נולדה ב-18 במאי 1962) היא סופרת ומנחת קבוצות ישראלית.
שלומית מירון
ביוגרפיה

מירון נולדה וגדלה בפתח תקווה.
בין השנים 1985–1992 הייתה עיתונאית ועורכת בעיתון "ידיעות אחרונות" (בשם שלומית מורים). היא למדה תואר ראשון במדעי הרוח והחברה באוניברסיטה הפתוחה וסיימה בהצטיינות.
את התואר השני במדעי היהדות, במסלול רוחניות, סיימה במכון שכטר בהצטיינות יתרה.
בשנת 2000 הוכשרה כמנחת קבוצות במכון "מעגלים" וקיימה סדנאות להתמודדות עם משבר אמצע החיים. בשנת 2004 הקימה את סדנאות "סיפור חיים" המאפשרות לאנשים לעבד סיפורי חיים תוך בחינה יצירתית של נרטיב חייהם. כמו כן רכשה מגוון השתלמויות בתחום הביבליותרפיה ופיתחה מודל עבודה בשם "הגותרפיה" לעבודה על נרטיבים באמצעות כתיבה יצירתית.
לאורך השנים פרסמה סיפורים קצרים ושירים בכתב העת "מראה", באתר "פסיכולוגיה עברית" ובאתר סלונה. וכן טורים אישיים בכתבי עת שונים, מאמרים ורשימות מסע הומוריסטיות בין השאר ב"מסע אחר לילדים" וב-ynet.
בנוסף פרסמה מספר ספרים דיגיטליים לילדים ובהם: סדרת קומיקס בשם "המכורים לאייפון" עם המאייר אלחנן בן-אורי, ספר לפעוטות העוסק בהסתגלות לשינויים - "עננים באים והולכים" עם המאיירת סמדר גרוסמן, ושני ספרים העוסקים בהתמודדות עם פגיעות רגשיות: "מי נבהל מחץ מורעל" ו"כך מצאתי לי חבר" בליווי איוריה של אלכסנדרה לזובסקי.
בשנת 2012 זכתה להיות בין עשרת הפיינליסטיים הראשונים (מתוך מאות מתחרים) בתחרות הוועידה ל"יזמות בחינוך" בזכות מיזם שהגתה "כתיבת סיפורים מפי ילדים". מיזם זה הוא חלק מתוכנית שפיתחה עבור צוותי חינוך המנגיש כתיבה אינטואיטיבית ככלי לביטוי אישי לתיווך למידה ולאבחון קשיים. בנוסף, מעבירה סדנאות למטפלים להנגשת כתיבה אינטואיטיבית ככלי מסייע בתהליך הטיפולי.
בשנת 2018 נבחרה לשאת נאום בשם מסיימי התואר השני במכון שכטר על הזיקה בין לימודי יהדות לערכי התרבות הישראלית החילונית.
היא מנחה סדנאות לכתיבה אינטואיטיבית ואת הסדנה הוותיקה שיצרה "סיפור חיים". מתגוררת בראש העין עם בן זוגה ואמא לשני בנים, אחד מהם הוא המוזיקאי עידן מורים שחי ופועל בניו יורק.
ספריה

"ככה נראה אושר – סיפורים מאמצע החיים" - קובץ סיפורים הוצאת גוונים, 2004
"המוצץ שלי והמוצץ של אבא – סיפורו של מסע גמילה משפחתי" ספר שצולם על ידי האמנית עדי אדר, וכתוב בשני רבדים – להורים ולילדים, הוצאת אסטרולוג, 2005. הספר תורגם לספרדית ולקטלנית ויצא ב-2010 בהוצאה הספרדית ALREVES (ב-2018 יצא כספר אודיו בהוצאת iCast)
"מורטוריום" רומן בעריכתה של מיכל חרותי. בספר דמות מדען הטוען שעוד חמש שנים תפרוץ מגפה שתגיע מסין על ידי עטלפים. הוצאת מרקם, 2015
"תמימות שנייה" רומן בעריכתו של שמעון ריקלין. הוצאת אולימפוס, 2021
הערות שוליים

↑  שלומית מירון. "הגותרפיה" - שימוש בקטעי הגות כטריגר לכתיבה וככלי מסייע לפריצת נרטיב ושינויו
↑  שלומית מירון, בלגאן בקרוואן, באתר ynet, 29 ביולי 2009
↑  שלומית מירון, ביאכטה, עם המשפחה, באתר ynet, 20 במאי 2002
↑  שלומית מירון. נאום בשם מסיימי התואר השני במכון שכטר על הזיקה בין לימודי יהדות לערכי התרבות הישראלית החילונית.
↑  ציפי גון-גרוס מראיינת את שלומית מירון על מורטוריום, ספרים רבותיי ספרים, גלי צה"ל
↑  ראיון עם לאה שקלר על הרומן מורטוריום
↑  אברי גלעד על תחזית הקורונה ברומן מורטוריום בערוץ 12
↑   ירון אביטוב, "מורטוריום": פרוזה או ספר טיפולי אוונגרדי?, באתר הארץ, 7 בינואר 2016
↑  שרית פליין על הרומן "תמימות שנייה" באתר הסקירות "אוצר מילים"
↑  שרה אוסטרוב על הרומן "תמימות שנייה" באתר בכיוון הרוח
↑  חגית בן-חור על הרומן "תמימות שנייה" ב"מועדון התרבות של חגית"
↑  ראיון עם אורלי בר קימה על תמימות שנייה
| --- | --- |
בקרת זהויות :  NLI: 987007513455905171  BNE: XX4937579  GND: 1102204560  ISNI: 0000 0004 0188 4389  LCCN: no2005083562  VIAF: 297192060   WorldCat (עם VIAF): 297192060 
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "שלומית מירון".
שלומית הרט

| --- | --- |

 לידה:  11 באפריל 1963 (בת 61) 
 מדינה:  ישראל 
 השכלה:  אוניברסיטת מרכז פלורידה 
 בן או בת זוג:  יורם הרט 
 
שלומית הרט (נולדה ב-11 באפריל 1963 היא מנכ"לית, דירקטורית ומשקיעת קרן הון סיכון ישראלית, לשעבר מייסדת ומנכ"לית הסניף הישראלי של חברת המחקר והייעוץ האמריקאית גרטנר וסגנית נשיא בגרטנר העולמית.
ביוגרפיה

שלומית הרט נולדה ב-1963 באביג'אן, חוף השנהב, בת לשניאור אלגר, מהנדס בניין שזכה באות לגיון הכבוד של ממשלת חוף השנהב עבור בניית מלון Ivoire. היא בת לאורה אלגר, מורה לתנ״ך, התקציבאית הראשונה בישראל בחברת הפרסום דחף ויקירת רמת השרון.

דוד שלה הוא שמריהו הוז, סבא רבא שלה היה שניאור זלמן הוז, ראש עיריית עפולה הראשון.
 שלומית שירתה כקצינה, ראש צוות פיתוח ביחידת המחשוב המבצעי של חיל האוויר.
בשנים 1992–1994 עבדה כמנהלת באפל.
 בשנים 1994–2000 עבדה כמנהלת תחום תשתיות ואלקטרוניקה בחברת היולט פקארד. ב-2000 מונתה לדירקטורית לשוק הטלקום, קרנות הון סיכון והיי­טק בגרטנר המזרח התיכון וסגנית נשיא המזרח התיכון בגרטנר. ב-2011 מונתה למנכ"לית גרטנר ישראל והקימה את הסניף הישראלי, העוסק בייעוץ ומחקר טכנולוגי לחברות ולגופים ציבוריים. ב-2019 פרשה מגרטנר.
בשנים 2011–2013 שימשה כיועצת לדירקטוריון הבורסה לניירות ערך בתל אביב. היא משמשת כדירקטורית חיצונית במיטב השקעות, המנהלת נכסים בסך 2.1 מיליארד שקלים, כדירקטורית באלקטריאון וירלס הנסחרת בבורסת תל אביב, וכיועצת לחד-קרן WalkMe, הנסחר בבורסת ניו יורק.
מאז פרישתה מגרטנר היא משקיעה בחברות הזנק באופן פרטי במסגרת אנליסט ונצ'רס שבבעלותה. היא השקיעה בעשרות חברות, בין השאר בקדמה מחשוב קוונטי, בחברת CyberX, אותה רכשה מיקרוסופט ב-170 מיליון דולר, ובחברת.Catch Co. בחד קרן היילו טכנולוגיות, ובחברת Alba Orbital.
היא Venture Partner בקרן ההון סיכון TPY Capital המנהלת כספים בהיקף של 135 מיליון דולר ויועצת לחברת ההשקעות Atlas Invest.
עומדת בראש הסניף התל אביבי של הארגון הבינלאומי Upward Women, לקידום נשים ביזמות בישראל.
החל מ-2022 חברת נבחרת הדירקטורים.
בשנים 2000–2022 שימשה כמנטורית לעסקים באואזיס, האקסלרטור לעסקים של אוניברסיטת בן-גוריון בנגב, בתמיכת יבמ ישראל.
חיים אישיים

שלומית הרט נשואה לרופא והיזם, ד"ר יורם הרט (אנ'), להם שני בנים, הם מתגוררים בהרצליה. מצעירותה היא עוסקת בספורט, ובכלל זה שחייה וזכתה במדליות בתחום. היא בוגרת תואר ראשון במדעי המחשב מאוניברסיטת מרכז פלורידה (אנ').
הערות שוליים

↑  אלקטריאון וירלס בע"מ - דוח תקופתי לשנת 2022, באתר מאיה
↑  בני קימרון, "הצלנו עשרות תלמידים מפשע", כתבת פרופיל על אורה אלגר, ידיעות השרון 24 במאי 2019.
↑  פרסי ומגני הערכה והוקרה, אות יקירת העיר לרכזת רמת השרון אורה אלגר, אתר עמותת פו"ש להצלחה
↑  דיוקן של אורה אלגר, עמוד הפייסבוק של עיריית רמת השרון
↑  אילן היוחסין של משפחת הוז, באתר MyHeritage
1 2  גרטנר מרחיבה את פעילותה בישראל; מינתה את שלומית הרט כמנהלת הסניף המקומי החדש, באתר TechTime, ‏22 בנובמבר 2011
↑  ג'ובים: מנויים חדשים, מקור ראשון, 15 בינואר 2001
↑  TenureX appoints former Gartner VP as a Board Advisor, ‏3 באוגוסט 2022
↑   אמיתי זיו, החלום של כל סטארט-אפ: הישראלית שיודעת את סודות הדירוג הכי נחשק בהיי-טק, באתר TheMarker‏, 12 באוגוסט 2019
↑  יוסי הטוני, שלומית הרט, מנכ"לית גרטנר ישראל – פורשת, אנשים ומחשבים, 12 באוגוסט 2019
↑  מיטב דש השקעות, דוחות כספיים בלתי מבוקרים 2021, עמ 66, סעיף
6.4
↑  מיטב בית השקעות, באתר הבורסה
↑  שלומית הרט, באתר בלומברג
↑  Growth Advisory Board, חברת WalkMe
↑  פרופיל, באתר PitchBook
↑  שלומית הרט, באתר Start-Up Nation Central
↑  קדמה מחשוב קוונטי, בעלי מניות ותפקידים
↑   אמיתי זיו, בביתן קטן בתל אביב, קבוצת פרופסורים עובדת על ההמצאה שתשנה את העולם, באתר TheMarker‏, 9 ביולי 2021
↑  פרופיל, באתר סיגנל אנ אפ אקס
↑  צוות הקרן, באתר TPY Capital
↑  על הקרן, באתר Start-Up Nation Central
↑  פרופיל, באתר Crunchbase
↑  נבחרת הדירקטורים 2022, נשים, אתר ממשלת ישראל
↑  צוות אואזיס, מאי 2022
↑  הצהרת מועמדת לכהונה כדירקטורית בלתי תלוי בחברה, באתר מאיה, 16 בנובמבר 2023
רנו R8

| --- | --- |

 מאפיינים כלליים
 יצרן:  רנו 
 מודל קודם:  דופין 
 מודל אחריו:  רנו 12 
 אורך:  3,990 מ"מ 
 רוחב:  1,490 מ"מ 
 גובה:  1,410 מ"מ 
 בסיס גלגלים:  2,270 מ"מ 
 מפרט טכני
 מנוע:  מנוע בנזין 
 
רנו R8, מימין  רנו  R10
רנו R8, שנת 1964
רנו R8, גורדיני
רנו R8 היא מכונית משפחתית קטנה, מתוצרת יצרנית הרכב הצרפתית רנו אשר יוצרה בין השנים 1962–1971.
במהלך שנות הייצור, יוצרו 1,329,379 יחידות.
היסטוריה

רנו R8 הוצגה לראשונה ביוני 1962, והתבססה על דופין של רנו. רוחבה היה צר מהדופין ב-34 מ"מ. המכונית דמתה לסימקה 1000 אשר הוצגה ב-1961. בשנת 1965 הוצגה גרסה מהודרת יותר: רנו  R10.
בשנת 1964 פותחה רנו R8 גורדיני 1100, אשר זוהתה בחזית עם מספר פנסים גדולים, ובשנת 1965 רנו R8 גורדיני 1300, בעלת מנוע שהפיק 103 כ"ס, אשר הגיעה למהירות שיא של 175 קמ"ש.
עד לשנת 1970 יוצרה גם בבולגריה, ועד לשנת 1976 יוצרה גם בספרד. בין השנים 1968 - 1971 יוצרה ברומניה תחת השם "דצ'יה 1100". בסך הכל יוצרו 37,546 יחידות.
במקביל, רנו R8 הורכבה בוונצואלה, מקסיקו, אוסטרליה, מרוקו, קנדה וניו זילנד.
מנועי דגם "רנו R8" הורכבו ברישיון, במכונית המשפחתית הקטנה דאף 66 ההולנדית (מנועי 1,108 סמ"ק).
מפרט טכני ומידות

מנוע אחורי 4 צילינדר, 956 סמ"ק, מקורר מים
מנוע 1,108 סמ"ק המפיק 37 כ"ס, ו-43 כ"ס - הוצג בשנת 1964
מנוע 1,134 סמ"ק המפיק 66 ו-89 כ"ס הוצג ב-1964, במודל "8 גורדיני"
גיר ידני - 3 מהירויות
גיר ידני - 4 מהירויות - (הוצג ב-1964)
גיר אוטומטי - 3 מהירויות - (הוצג ב-1964)
מכל דלק - 38 ליטר
מהירות שיא - 110 קמ"ש
אורך הרכב - 4,000 מ"מ
רוחב - 1,490 מ"מ
גובה - 1,375 מ"מ
בסיס גלגלים - 1,375 מ"מ
בלמי דיסק - 4 גלגלים (לשוק ספרדי - בלמי תוף)
ראו גם

קטר שבו
דופין
רנו 10
לקריאה נוספת

חמישים שנה לרנו 8 גורדיני  אוטו, אוהד אלגוב, 3.2.2014
רנו 8 גורדיני  (3:26 דקות), יו-טיוב
רנו 8  (7:35 דקות), יו-טיוב
רנו 8, נהיגת חורף  (6:41 דקות), יו-טיוב
רנו 8 גורדיני  (2:26 דקות), יו-טיוב
רנו 8, 1300, גורדיני שנת 1964  (באנגלית)
רתם רשף

| --- | --- |

 לידה:  28 במאי 1964 (בת 60) 
 תחום יצירה:  ציור פעולה 
 www.rotemreshef.com
 
רתם רשף
רתם רשף (נולדה ב-28 במאי 1964) היא אמנית ישראלית המתגוררת ופעילה בתל אביב ובניו יורק.
ביוגרפיה

רתם רשף היא דור רביעי בישראל, נולדה ליחזקאל (חזי) וצלה אביבי, גדלה ברחובות; לה שני אחים: מפיק הקולנוע גידי אביבי והמידענית הדס אביבי. סבא רבא שלה מצד אמה הוא משה סמילנסקי.
היא בוגרת המדרשה לאמנות, בית ברל, בה למדה בשנים 1985–1988. במהלך לימודיה זכתה במלגת קרן תרבות אמריקה ישראל ׳לאמן צעיר מבטיח׳ (1987) והציגה בתערוכה קבוצתית של זוכי המלגה במוזיאון לאמנות ישראלית, רמת גן. בשנים 2002–2004 עשתה תואר מוסמך אוניברסיטה במוזיאולוגיה, באקדמיית ריינוורדט (אנ'), אמסטרדם, הולנד.
ב-2006 הציגה רשף בתערוכת הבכורה הקבוצתית בגלריית סוזאן אילי פיין ארטס בניו יורק. ב-2007 שבה לארץ והצטרפה לאמני גלריית החדר בתל אביב, במסגרתה הציגה את תערוכת היחיד שלה, ״כתום היום״. ב-2010 זכתה במקום הראשון בקטגוריית 'אמנות ועסקים' של התחרות הבינלאומית של ארטה לגונה, איטליה (אנ'); ציוריה הודפסו על תוויות שניים מבקבוקי היקב.
ב-2014 עבודתה Deep זכתה בציון לשבח בציור במסגרת תחרות היצירה הבינלאומית של לונדון.
ב-2015 שהתה כאמנית אורחת בבית הספר לאמנויות חזותיות, (אנ'), ב-2021 שהתה ב-Residency Unlimited, (אנ') וב-2022, בנארס פאונדיישן, שלושת האחרונים בניו יורק.
בין תערוכות היחיד שלה: "לעבור בחרבה" (2022) בגלריה לורי מ. טיש (אנ'), ניו יורק, ״אירוע לבבי״ (2020) בחלל המעבדה, "מעברים" (2018) ו"עדן בשתי מערכות" (2019), שלוש עבודות קיר בחזית בית האמנים תל אביב; "אמאבאבת" (2019), מיצב ציורי שהוצג כחלק משבוע האיור של תל אביב;
"נוסעת בזמן" (2017) בגלריה לאמנות באוניברסיטת לה ורן (אנ'),
"נוסעת בזמן: חלק שני, מצפן" (2018) בגלריה קוון פונג, האוניברסיטה הלותרנית (אנ'),
שתיהן בקליפורניה; ו״ספקטרום״ בגלריה של הסוהו האוס במערב הוליווד, קליפורניה. תערוכת היחיד המוזיאלית שלה, "ארכדיה" (2019),
הוצגה במוזיאון קאטונה לאמנות (אנ'), קאטונה, ניו יורק, ו"שדרה" (2022) במוזיאון הטבע ע"ש שטיינהרדט, תל אביב.
רתם רשף נשואה לשי רשף, המייסד והנשיא של אוניברסיטת ההמונים, היא אם לארבעה.
גלריה

שדרה, מוזיאון הטבע ע"ש שטיינהרדט, תל אביב, 2022
לעבור בחרבה, גלריה לורי מ. טיש, ניו יורק, 2022
ארכדיה, תערוכת יחיד, 2019, מוזיאון קאטונה לאמנות, קאטונה, ניו יורק.
אירוע לבבי, תערוכת יחיד, מיצב ציורי תלוי-חלל מלווה בסאונד, 2020, חלל המעבדה, תל אביב.
אירוע לבבי, מיצב ציורי תלוי-חלל מלווה בסאונד
אדמה פרומה, מיצב חוץ ופנים תלוי-מקום, בתערוכה יש ריח לאמנות, גלריה החווה, חולון, 2020.
שליטה l שחרור, תערוכת יחיד, מיצב ציורי תלוי-חלל, אקרילי מדולל על שתי יריעות קנבס, 2016, מקום לאמנות, תל אביב.
שליטה l שחרור
עדן בשתי מערכות - מערכה ראשונה, 2019, עבודת קיר, חזית בית האמנים ע"ש זריצקי, תל אביב
עדן בשתי מערכות - מערכה שנייה, 2021-2019, עבודת קיר, חזית בית האמנים ע"ש זריצקי, תל אביב
אמאבאבת, תערוכת יחיד, מיצב ציורי תלוי-חלל, שבוע האיור 2019, תל אביב.
ספריית רפאים מס׳ 32, 2018, אקרילי מדולל על ארבעה קנבסים, מקום לאמנות בקרית המלאכה, תל אביב.
מעברים, עבודת קיר, 2018, חזית בית האמנים ע"ש זריצקי, תל אביב.
נוסעת בזמן: חלק שני - מצפן, תערוכת יחיד, 2018, גלריה וואן פונג, האוניברסיטה הלותרנית בקליפורניה, תאוזנד אוקס, קליפורניה.
נוסעת בזמן: חלק שני - מצפן
תערוכות יחיד

2024 "משפחת האדמה", הגלריה העירונית לאמנות רחובות (בית התרבות ע"ש סמילנסקי), רחובות.
2023 Open End, ציור קיר, מידטאון דטרויט, מישיגן.
2023 "ויסטה", מוזיאון בייקרספילד לאמנות, בייקרספילד, קליפורניה.
2023 The Bright Side, גלריה RAM, בייקרספילד, קליפורניה.
2022, ״הדרן״, בית האמנים תל אביב.
2022, לעבור בחרבה, גלריה לורי מ. טיש (אנ'), ניו יורק (קטלוג). אוצר: אודי אורמן.
2022, שדרה, מוזיאון הטבע ע"ש שטיינהרדט, תל אביב.
2020, אירוע לבבי, המעבדה, תל אביב (קטלוג). אוצר: שרון תובל.
2019, ארכדיה, מוזיאון קאטונה לאמנות (אנ'), קאטונה, ניו יורק (קטלוג). אוצרת: מישל ויג'י.
2019, אמאבאבת, שבוע האיור, קריית המלאכה, תל אביב (קטלוג). אוצרת: מירב רהט.
2019, עדן בשתי מערכות, חזית בית האמנים תל אביב ע"ש יוסף זריצקי, תל אביב (קטלוג). אוצר: אריה ברקוביץ'.
2019, קיר אמנית - הביטאט, מקום לאמנות, קריית המלאכה, תל אביב. אוצר: ניר הרמט.
2019, מראה מקום, מילתא, רחובות. אוצר: דניאל ניב.
2018, קיר אמנית - ספרית רפאים 32, מקום לאמנות, קריית המלאכה, תל אביב. אוצר: ניר הרמט.
2018, ספקטרום, סוהו האוס (אנ'), מערב הוליווד, קליפורניה (קטלוג). אוצר: קיפטון קרונקייט.
2018, מעברים, חזית בית האמנים ע"ש זריצקי, תל אביב (קטלוג). אוצר: אריה ברקוביץ'.
2018, נוסעת בזמן: חלק שני - מצפן, American Lutheran University, Thousand Oaks, קליפורניה (אנ') (דפדפת). אוצרת: רייצ'ל שמידט.
2017, משהו כחול, Alessandro Berni Gallery, ניו יורק, ארצות הברית. אוצר: אלסנדרו ברני.
2017, נוסעת בזמן, University of La Verne (אנ'), קליפורניה, ארצות הברית (קטלוג). אוצר: שגיא רפאל.
2016, זרם תעתוע, תערוכה זוגית, הגלריה בקיבוץ בארי. אוצרת: ד"ר זיוה ילין.
2016, שליטה | שחרור, מקום לאמנות בקרית המלאכה, תל אביב (קטלוג). אוצר: שגיא רפאל.
2015, מטביעה חותם, SVA, ניו יורק, ארצות הברית.
2010, מרחבי רוח, בית האמנים ע"ש זריצקי, תל אביב. אוצר: רון ברטוש.
2009, כתום היום, גלריה החדר, תל אביב. אוצרת: גילית פישר.
תערוכות קבוצתיות נבחרות

2024, Traces: Memory, Nature and the Body, ‏בית הספר לאמנויות חזותיות, ניו יורק.
2022, Ex-tend Ex-cess: מטמורפוזה בחומר, המרכז לאמנות של אוניברסיטת טאוסון (אנ') (קטלוג). אוצרים: שגיא רפאל וג׳ סוזאן איזקס.
2022, עקבות, נארס פאונדיישן, ברוקלין, ניו יורק. אוצרת: מארי אנין מולר.
2021, Sublime Encounters and Other Worlds, רזידנסי אנלימיטד, (אנ') ברוקלין, ניו יורק. אוצרת: אנדרה בל.
2021, Take a Hike, מרכז צ'נדלר לאמנות (אנ'), צ'נדלר, אריזונה.
2021, תערוכה קבוצתית ומכירה פומבית, מוזיאון קרוקר לאמנות (אנ'), סקרמנטו, קליפורניה.
2021, Spectrum, סטיי הום גלרי Stay Home Gallery, פריז, טנסי. אוצרות: קיילין בוטין ופאם מרלין טיילור.
2021, ארבע עונות, גלריה עירונית לאמנות, יבנה. אוצרת: דליה דנון.
2021, 11th Annual Juried Exhibition, גלריה 110, סיאטל, וושינגטון. אוצרת: שאמים מומין.
Darkest Before Dawn, Art in a Time of Uncertainty,2020, גלריה אית’ן כהן (אנ'), ביקון, ניו יורק. אוצרים: ראול זמודיו ואית'ן כהן.
2020, אדמה פרומה, במסגרת "יש ריח לאמנות", גלריה החווה, חולון. אוצרים: ד"ר יהודה רוט ודורון פולק.
2020, פסטיבל אמנות ואקטיביזם, ניו יורק. אוצר: ניקולס קוהן.
2019, מבפנים: נופים רגשיים מישראל, גלריה הילל, אוניברסיטת דרום קליפורניה, לוס אנג'לס. אוצר: שגיא רפאל.
2019, Dreamin' of a, גלריה צ’רלי ג’יימס (אנ'), לוס אנג’לס, קליפורניה. אוצר: שגיא רפאל.
2019, כמוס בשפה, גלריה עירונית, גלריה בית גורדון-לונדון גלריה עירונית, ראשון לציון. אוצרת: אפי גן.
2019, פלסטר 6, גלריה מינוס אחת, תל אביב.
2018, Gray Space, Still Moving, סנטה ברברה. אוצר: שגיא רפאל.
2018, 70/70/70 - Jewish Federation, סנטה ברברה, קליפורניה. אוצר: שגיא רפאל.
2019 Art Swagger, ‏DLR Group (אנ'), מרכז העסקים הראשי של לוס אנג'לס
2017, i was here, קן הקוקיה, תל אביב.
2017, קירות אמן, מקום לאמנות בקרית המלאכה, תל אביב. אוצר: ניר הרמט.
2017, בגני, West Village, ניו יורק, ארצות הברית.
2017, חתירה למגע, גלריה P8, תל אביב. אוצר: שגיא רפאל.
2016, Collective Memory, תערוכה נודדת, ניו יורק-גלאזגו-דבלין.
2016, אמנות סודית #8, בית מני, תל אביב.
2016, פלסטר 4, אמנות למען רופאים לזכויות אדם-ישראל, תל אביב.
2016, איראן איראן, הגלריה של המכללה האקדמית לחינוך ע"ש קיי, באר-שבע. אוצר: ניר הרמט.
2015, Scope Miami Beach (אנ'), מיאמי, ארצות הברית. אוצר: קיפטון קרונקייט.
2015, Re)envisioning art's aura in the age of turbo capitalism), ניו יורק, ארצות הברית.
2015, The 30th Annual Tallahassee International Exhibition, מוזיאון האמנות FSU (אנ'), טלהסי, פלורידה, ארצות הברית.
2015, The 53rd International Exhibition, המכון לאמנות של סן דייגו (SDAI) (אנ'), סן דייגו, קליפורניה, ארצות הברית.
2014, Emergence 2014, גלריה מירטיס, בולטימור, ארצות הברית.
2014, טבע מול מדיה, (במקביל לפסטיבל הסרטים סאנדנס), פארק סיטי, יוטה, ארצות הברית.
2013, פיקניק ועישון, גלריה QF, איסט המפטון, ארצות הברית.
2012, פרויקט של "60@ וחברת MCM, שיתוף פעולה של אמנות ואפנה, ארט בזל מיאמי (אנ'), פלורידה, ארצות הברית.
2010, אמנים מבית ומחו"ל, תערוכת חודש נובמבר ודצמבר, גלריה ברודוויי, ניו יורק, ארצות הברית.
2009, ציור-חוק, גלריה החדר, תערוכה קבוצתית.
2006, תערוכת פתיחה, Susan Eley Fine Art, ניו יורק, ארצות הברית.
הערות שוליים

1 2  רתם רשף, מרכז המידע לאמנות ישראלית, מוזיאון ישראל
1 2  יהונתן ה. משעל, "ללמוד מחדש איך מציירים", באתר ערב רב, 22 בדצמבר 2019
1 2  חגית פלג רותם, רתם רשף עוטפת את העולם בציור, באתר פורטפוליו, 8 בדצמבר 2019
↑  שושלת היוחסין של יחזקאל חזי אביבי, אלבום משפחות ממוחשב, מוזיאון ראשון-לציון
1 2   אברהם בלבן, חזית נגד "דלות החומר", באתר הארץ, 10 ביולי 2018
↑  Arte Lagune Prize
↑  Deep:. Prize: Honorable Mention in Painting, LICC London International Creative Competition
1 2  Nicole Behnam, Reshef on her New Art Series: ‘Spectrum’, The Jewish Journal of Greater Los Angeles
↑  רתם רשף, באתר רזידנסי אנלימיטד
↑  נארס פאונדיישן
1 2  לעבור בחרבה, גלריה לורי מ. טיש, ניו יורק
↑  רתם רשף שוזרת בתערוכה חדשה את פעימות הלב עם הלמות תופי מחאה. 'אירוע לבבי', ART Today ‏, 2 בדצמבר 2020
↑  Rotem Reshef: Time Traveler, University of La Verne, September 5-December 15, 2017
↑  Rotem Reshef Time Traveler: Compass, California Lutheran University, February 15, 2018
↑  Artist in Conversation, Katonah Museum of Art
1 2  שדרה, מוזיאון הטבע ע"ש שטיינהרדט
↑  Julie Wiener, An Israeli ‘Citizen Of The World’, The New Jewish Week, January 8, 2013
↑  קטלוג התערוכה "ארכדיה"
↑  Shana Nys Dambrot, Rotem Reshef: Time of the Seasons
October 10, 2017,Huffington Post
1 2  קטלוג התערוכה "שליטה שחרור"
↑  קטלוג התערוכה "נוסעת בזמן"
↑  Tyler Evains, Nadira Fatah, Seasons unspool across the lobby, Campus Times, September 22, 2017
↑  Jacqueline Bell Johnson, Time Traveler – Rotem Reshef, art and cake, December 14, 2017
↑  קטלוג התערוכה "נוסעת בזמן 2: מצפן"
↑  ON EXHIBIT Navigating cultural and personal borderlands at CLU’s Kwan Fong and William Rolland galleries, VC Reporter, March 14, 2018
↑  "ספקטרום": קטלוג התערוכה
↑  "מעברים" קטלוג המיצב
↑  "עדן בשתי מערכות – חלק 1". סקירה וביקורת על יצירתה החדשה של רתם רשף בחזית בית האמנים, תל אביב, באתר Art Today, ‏16 באוקטובר 2019
↑  רתם רשף שוזרת בתערוכה חדשה את פעימות הלב עם הלמות תופי מחאה. 'אירוע לבבי', באתר ARToday, ‏2 בדצמבר 2020
↑  משפחת האדמה, הגלריה העירונית לאמנות רחובות
↑  ציור קיר במידטאון, The Jewish News, ‏8 ביוני 2023
↑  A scenic 'Vista' unfolds at BMoA, ‏The Bakersfield Californian, ‏25 בינואר 2023
↑  תיהנו מאחר-צהריים של אמנות עם רתם רשף, ‏The Bakersfield Californian, ‏12 באפריל 2023
↑  אנקור, בית האמנים תל אביב
↑    חבצלת דמארי, תערוכה בשבוע, באתר "ידיעות אחרונות", 16 במאי 2018
↑  אירית כהן, התערוכות והאירועים הכי נכונים לקיץ הקרוב, באתר את (כתב עת), 11 באוגוסט 2016
↑  כתום היום - תערוכת היחיד של רתם רשף, הארץ, אוגוסט-ספטמבר 2009
↑  Traces: Memory, Nature and the Body, בית הספר לאמנויות חזותיות
↑  מטמורפוזה בחומר, המרכז לאמנות של אוניברסיטת טאוסון
↑  עקבות, נארס פאונדיישן
↑  פתיחת שלוש תערוכות חדשות בסדנה לאמנות "ארבע עונות" "יקום-קיום" ו"פרחי קוצים", עיריית יבנה, מרץ 2021
↑  Dreamin’ of a…, Charlie James Gallery
↑  חתירה למגע, גלריה P8
| --- | --- |
בקרת זהויות :  ICIA: 645028  NLI: 987007299006705171  ISNI: 0000 0000 7789 6600  LCCN: no2010061311  VIAF: 120549022   WorldCat (עם VIAF): 120549022
שדרת שליטי רוסיה

| --- | --- |
אין תמונה חופשית
 מידע כללי
 סוג:  אטרקציה תיירותית, אתר היסטורי 
 מיקום:  מוסקבה 
 מדינה:  רוסיה 
 הקמה ובנייה
 תקופת הבנייה:  ? – 26 במאי 2017
 תאריך פתיחה רשמי:  26 במאי 2017 
 קואורדינטות:  55°45′23″N 37°38′11″E﻿ / ﻿55.756516°N 37.636507°E﻿ / 55.756516; 37.636507
 he
 
שדרת שליטי רוסיה (ברוסית: Аллея правителей России)  היא שדרת פסלים הממוקמת במוסקבה.
השדרה מורכב מסט של עמודים זהים שעליהן מותקנים פסלי חזה של כל שליטי רוסיה, החל מהנסיך רוריק. המרחב בו שוכנות הפסלים הוא כיכר קטנה, בתוך שטח הבית בשדרת פטרובריגסקי 4, כיכר ליד אחוזת טורגנוב-בוטקין.
פתיחת השדרה התקיימה ב-26 במאי 2017. בטקס נכחו שר התרבות של הפדרציה הרוסית ויו"ר האגודה ההיסטורית הצבאית הרוסית ולדימיר מדינסקי ושרת החינוך והמדע של הפדרציה הרוסית אולגה וסילייבה. פסלי מנהיגי ברית המועצות נפתחו ב-22 בספטמבר 2017 ופסל חזה של נשיא הפדרציה הרוסית הראשון נפתח ב-23 באפריל 2018.
הפסלים נעשו על ידי זוראב צרטלי.